સૂત્રોના જણાવ્યા અનુસાર વડોદરા નજીક આવેલ દશરથ ખાતે આવેલ બ્લ્યુ ડાર્ટ કુરીયર કંપનીની કચેરી ખાતેથી પચંમહાલ જિલ્લાના ગોધરા, લુણાવાડા વગેરે સેન્ટરના કુરીયરનો સામાન ભરીને ટેમ્પો સવારે વડોદરા થી ગોધરા તરફ જઇ રહ્યો હતો. તે સમયે જરોદ નજીક પાંચદેવલા ગામ પાસે અચાનક ટેમ્પોના ટાયર સળગવા લાગ્યા હતા. જેના પગલે ચાલક સંજય ચાવડા વાહનને સાઇડ પર ઉભો રાખીને સલામત રીતે ઉતરી ગયો હતો. ટેમ્પોમાં આગ વિકરાળ સ્વરૂપ ધારણ કરે તે અગાઉ શક્ય એટલો માલ સામાન રાહદારીઓએ બચાવવાનો પ્રયાસ કર્યો હતો. બીજી તરફ આ અંગેની ફાયરબ્રિગેડને જાણ થતાં હાલોલથી દોડી ગયેલ લાશ્કરોએ આગને સત્વરે કાબૂમાં પણ લઇ લીધી હતી. જો કે, તેમ છતાં કેટલોક સામાન સળગી ગયો હતો.